Page:Factor's garland, and princess' happy marriage (1).pdf/8

 SIR JAMES THE ROSE

0 heard you of Sir James the Rose, the young heir o’ Buleighan? For he has kill’d a gallant 'Squire, whase friends are out to tak him. Now he has gane to the house o’ Mar, whare nane might seik to find him; To see his dear he did repair, Weining she would befriend him.

Whar are you gaing Sir James? she said, O whar awa' are ye riding? I maun be bound to a foreign land, and now I’m under hiding Whaur sall I gae, whar sail I rin, whar sall I rin to lay me? For I hae kill’d a gallant ’Squire, and his friends seek to slay me.

O gae ye down to yon laigh house, I sall pay there your lawing; And as I am your leman trew, I’ll meet you at the dawing. He turn'd him richt and round about, and row’d him in his brechan; And laid him down to tak a sleep, in the lowlands o’ Buleighan.

He was nae well gane cut o’ sight, nrr was he past Milstrethen, Whan four-and-twenty belted Knights came riding owr the Leathen